Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
								
						ПРОЕКТ
    ПОСТАНОВЛЕНИЕ .....
от............... 2017 г.
ЗА изменение и допълнение на Постановление № 76 на Министерския съвет от 4.04. 2014 г. за създаване на Национален координационен механизъм за преглед на проектната готовност и приоритизиране на проектите в сектор „Транспорт“ по Регламент (ЕС) № 1316/2013 г. на Европейския парламент и на Съвета за създаване на Механизъм за свързване на Европа (обн., ДВ, бр. 33 от 2014 г., изм., бр. 76 от 2014 г., изм. и доп., бр. 101 от 2014 г., изм., бр. 2 от 2016 г.)
МИНИСТЕРСКИЯТ СЪВЕТ
ПОСТАНОВИ:
 § 1. В чл. 4, т. 1 се изменя така:
„1. преглед на подготовката на проектите на шестмесечна база; прегледът се осъществява въз основа на информация, подготвена съвместно от дирекция „Координация на програми и проекти“ в Министерството на транспорта, информационните технологии и съобщенията и от конкретния бенефициент, който е възложител на проекта“. 

§ 2. В чл. 6, ал. 1 думите „Управляващия орган на програмата“ се заменят с „дирекция „Координация на програми и проекти“ в Министерството на транспорта, информационните технологии и съобщенията“.

§ 3. В чл. 7 се правят следните изменения: 
1. В ал. 2 думите „заместник-министърът на транспорта, информационните технологии и съобщенията, в чийто ресор са проектите по Регламента за създаване на Механизъм за свързване на Европа“ се заменят с „министърът на транспорта, информационните технологии и съобщенията или упълномощено от него лице“.

2. В ал. 3:
а) Точка 2 се изменя така: 
„2. директорът на дирекция „Координация на програми и проекти“, директорът на дирекция „Централно координационно звено“ в администрацията на Министерския съвет, директорът на дирекция „Национален фонд“ на Министерство на финансите, директорът на дирекция „Национална транспортна политика“ на Министерството на транспорта, информационните технологии и съобщенията, генералният директор на Национална компания „Железопътна инфраструктура“, председателят на управителния съвет на Агенция „Пътна инфраструктура“, генералният директор на Държавно предприятие „Пристанищна инфраструктура“, изпълнителният директор на Изпълнителна агенция „Проучване и поддържане на р. Дунав“, генералният директор на Държавно предприятие „Ръководство на въздушното движение“, изпълнителният директор на Изпълнителна агенция „Железопътна администрация“.

б) създава се т. 3: 
„3. при необходимост – представители на други ведомства, които имат отношение по изпълнение на проектите по Механизма за свързване на Европа, които министърът на транспорта, информационните технологии и съобщенията може да включи в работната група“.

3. В ал. 4 думите „дирекцията, отговорна за Оперативна програма „Транспорт и транспортна инфраструктура“ се заменят с „дирекция „Координация на програми и проекти“.

§ 4. В чл. 8, т. 1 думите „най-малко четири пъти годишно“ се заменят с „най-малко два пъти годишно“. 

§ 5. В чл. 9 думите „дирекцията, отговорна за Оперативна програма „Транспорт и транспортна инфраструктура“ се заменят с „дирекция „Координация на програми и проекти“.

§ 6. Създава се чл. 10: 
„Чл. 10, (1) Функциите на страната-членка по чл. 22, параграф 2 от Регламент (EC) № 1316/2013 за техническо наблюдение и финансов контрол на действията на всеки бенефициент по отношение на проект или част от проект в сектор „Транспорт“ се изпълняват от ресорния министър, отговорен за съответния бенефициент.
(2) Функциите по техническо наблюдение и финансов контрол включват преглед и валидиране/потвърждаване/сертификация от името на държавата-членка за верността, надеждността и пълнотата на данните на подаваните към Изпълнителна агенция „Иновации и мрежи“, доклади за състояние на действието и искания за междинни плащания, както и на финалните технически и финансови доклади и исканията за окончателно плащане по съответните проекти на бенефициентите. Техническото наблюдение и финансов контрол се осъществяват чрез осъществяване на проверки на място за установяване на реалното физическо и/или документално изпълнение на проектите, провеждане на периодични срещи с бенефициентите за отчитане на напредъка и проверки на отчетни и разходо-оправдателни документи. Освен постигнатия технически напредък и финансовата отчетност, контролът от страната-членка включва и проверки за спазване на изискванията за опазване на околната среда, законодателството в областта на обществените поръчки и изискванията за осигуряване на публичност за финансирането от ЕС. В ресора на Министерство на транспорта, информационните технологии и съобщенията водеща при изпълнението на функциите по техническо наблюдение и финансов контрол за Механизма за свързване на Европа е дирекция „Координация на програми и проекти“.
(3) Финансирането на изпълнението на проектите по МСЕ, сектор „Транспорт“ се осигурява чрез предоставяне на безвъзмездна финансова помощ по МСЕ от Изпълнителна агенция „Иновации и мрежи“ към Европейската комисия и осигуряване на съ-финансиране от държавата членка. 	Осигуряването на националното съ-финансиране за проектите по Кохезионния пакет на МСЕ, сектор „Транспорт“, е в съответствие с поетите ангажименти на държавата по подписаното Споразумение за партньорство на Република България, очертаващо помощта от Европейските структурни и инвестиционни фондове за периода 2014-2020 г. Министерството на транспорта, информационните технологии и съобщенията осигурява информация за средствата от държавния бюджет, необходими за съ-финансиране на изпълнението на проектите по МСЕ, сектор „Транспорт“. Национално съ-финансиране на проектите  по Кохезионния пакет на Механизма за свързване на Европа, сектор „Транспорт“ се осигурява от дирекция „Национален фонд“ в Министерството на финансите. Предоставянето на финансовия ресурс за национално съ-финансиране се осъществява чрез превод по сметките на бенефициентите след получаването на транш от  Изпълнителна агенция „Иновации и мрежи“ към Европейската комисия, за който  дирекция „Национален фонд“ е надлежно уведомена от дирекция „Координация на програми и проекти“ в Министерството на транспорта, информационните технологии и съобщенията. Преводите се извършват по банковите сметки, които са предварително заявени на етап кандидатстване пред Изпълнителна агенция „Иновации и мрежи“ и разплащанията по проектите се извършват само през тях. 
(4)   За проектите, финансирани по „Общия пакет“ на МСЕ, сектор „Транспорт“, съ-финансирането се осигурява от съответния бенефициент. 
(5) Координационните дейности с Европейската комисия във връзка с изпълнението на задълженията на Република България по чл. 22, параграф 2 от Регламент (EC) № 1316/2013 за сектор „Транспорт“ се осъществяват от дирекция „Координация на програми и проекти“ в Министерството на транспорта, информационните технологии и съобщенията под ръководството на министъра на транспорта, информационните технологии и съобщенията.“

ЗАКЛЮЧИТЕЛНА РАЗПОРЕДБА

§ 7. Постановлението влиза в сила от деня на обнародването му в „Държавен вестник“.